L 12/20
BG
Официален вестник на Европейския съюз
13.1.2023 г.
41)
Тъй като някои от тези фактори, които са се променили в положителна посока през 2017 г., са се обърнали през 2018 г. (вж. по-долу последните промени и очакваните резултати за цените на стоманата и на суровините, както и очакваните тенденции в потреблението) в ситуация, в която се е очаквало натискът от страна на вноса по отношение на обемите и цените да се засили, въздействието върху финансовото състояние на промишлеността на Съюза щеше да бъде отрицателно.
42)
С други думи, въпреки че промишлеността на Съюза е успяла частично да се възстанови поради комбинацията от положителни тенденции в редица ключови фактори на пазара и по-бавното увеличаване на вноса през 2017 г. спрямо предходните години (51), отрицателният обрат, наблюдаван при повечето от тези фактори в края на 2018 г., неизменно щеше да доведе до влошаване на състоянието на промишлеността на Съюза на фона на наблюдаваното по-нататъшно увеличаване на натиска от вноса, на който промишлеността на Съюза този път не нямаше да издържи поради мащаба му и очакваните преобладаващи пазарни условия.
В резултат на това в края на разследвания период състоянието на промишлеността на Съюза е било уязвимо към евентуално по-нататъшно рязко увеличаване на вноса.
1.2.2.
Роля на мерките на ЕС по ИТЗ за състоянието на промишлеността на Съюза през 2017 г.
43)
В настоящия раздел Комисията предоставя необходимите допълнителни разяснения и подкрепящи данни относно ролята на мерките по ИТЗ за частичното възстановяване на промишлеността на Съюза през 2017 г.
44)
На първо място, за тази цел Комисията подбра мерките, наложени през 2015 г. и 2016 г., тъй като Комисията счете, че това са мерките, на които може отчасти да се припише въздействието върху резултатите на промишлеността на Съюза през 2017 г. (52) Следователно при тези параметри преди 2017 г. Комисията е наложила шест мерки по ИТЗ върху вноса на категории продукти, които впоследствие са били обект на защитната мярка (53).
45)
Тези мерки бяха следните (54): Регламент за изпълнение (ЕС) 2015/501 на Комисията (55), Регламент за изпълнение (ЕС) 2016/181 на Комисията (56), Регламент за изпълнение (ЕС) 2016/1778 на Комисията (57), Регламент за изпълнение (ЕС) 2016/113 на Комисията (58), Регламент за изпълнение (ЕС) 2016/1777 на Комисията (59) и Регламент за изпълнение (ЕС) 2017/969 на Комисията (60).
(51) Общият внос се е увеличил с около 1 милион тона, а пазарният му дял се е увеличил от 17,9 % на 18,1 % от 2016 г. до 2017 г., което е по-малко, отколкото през предходната година, както в абсолютно, така и в относително изражение.
(52) В това отношение Комисията счете, че например мярка по ИТЗ, наложена през 2013 г., би била твърде далеч във времето, за да бъде свързана с подобрените резултати на Съюза през 2017 г., и затова с избраните мерки се предлага по-точна и подходяща основа за анализа.
(53) В някои случаи обхватът на мярка по ИТЗ за определен продукт, по отношение на обхванатите кодове по КН, може да не съответства изцяло на определението на продукта за съответната категория продукти по защитната мярка, поради което тази оценка е приблизителна.
(54) Позоваванията на тези регламенти се отнасят до регламентите за налагане на временна мярка, тъй като от практически съображения бе прието, че докато е налице мито (временно или окончателно), то има подобно въздействие върху търгуваните обеми.
Във всички тези случаи разследването доведе до налагане на окончателна мярка.
(55) Регламент за изпълнение (ЕС) 2015/501 на Комисията от 24 март 2015 г. за налагане на временно антидъмпингово мито върху вноса на студеновалцувани плоски продукти от неръждаеми стомани с произход от Китайската народна република и Тайван (ОВ L 79, 25.3.2015 г., стр. 23).
(56) Регламент за изпълнение (ЕС) 2016/181 на Комисията от 10 февруари 2016 г. за налагане на временно антидъмпингово мито върху вноса на някои студеновалцувани плоски продукти от стомана с произход от Китайската народна република и Руската федерация (ОВ L 37, 12.2.2016 г., стр. 1).
(57) Регламент за изпълнение (ЕС) 2016/1778 на Комисията от 6 октомври 2016 г. за налагане на временно антидъмпингово мито върху вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република (ОВ L 272, 7.10.2016 г., стр. 33).
(58) Регламент за изпълнение (ЕС) 2016/113 на Комисията от 28 януари 2016 г. за налагане на временно антидъмпингово мито върху вноса на пръти от стомана с висока степен на устойчивост на умора на материала, използвани за арматура на бетон, с произход от Китайската народна република (ОВ L 23, 29.1.2016 г., стр. 16).
(59) Регламент за изпълнение (ЕС) 2016/1777 на Комисията от 6 октомври 2016 г. за налагане на временно антидъмпингово мито върху вноса на някои дебели листове от нелегирани или от други легирани стомани с произход от Китайската народна република (ОВ L 272, 7.10.2016 г., стр. 5).
(60) Регламент за изпълнение (ЕС) 2017/969 на Комисията от 8 юни 2017 г. за налагане на окончателно изравнително мито върху вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република и за изменение на Регламент за изпълнение (ЕС) 2017/649 на Комисията за налагане на окончателно антидъмпингово мито върху вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република (ОВ L 146, 9.6.2017 г., стр. 17).